З аднаго боку, пасядзець бы птушантку ў гняздзе падолей, набрацца сілы. Але кожны дадатковы дзень у гняздзе – гэта дадатковая небяспека, што птушанят знойдзе драпежнік, дый паразіты размножваюцца ў камфорце. Таму птушаняты пакідаюць гнёзды як мага раней. Яны выскокваюць, спрабуюць паляцець і прызямляюцца на галінкі ці на зямлю. Бо адразу, без трэніроўкі, узляцець нялёгка. У гэты “навучальны працэс” ўмешвацца нельга! Птушаня не адлятае за межы гнездавога ўчастка, і дарослыя птушкі за ім прыглядаюць і адкормліваюць.